SARL-NUUS SONDAG 23JANUARIE 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'ARMT' en volg die skakels soos aangedui. Let asseblief op: Vir oudio 
via Echolink, koppel met ZSOJPL-R. 

Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. U nuusleser is 


(naam en roepsein), op 145,725 MHz vanuit Pretoria, met herleidings op 7,066 
en 38,695 MHz ESB. (Ander nuuslesers verander soos toepaslik. 


STIL SLEUTEL 


Ons kondig met leedwese aan dat die sleutel van Henry Fourie, ZR4U, op Sondag 
16 Januarie 2011 stil geword het. 


Ons opregte meegevoel gaan aan sy ouers, Barney, ZS4U/ZS6TO, en Marie, 
ZSAYL, familie en vriende. 


(POUSE) 

In die nuus vandag; 

D-STAR IS AKTIEF IN GAUTENG 

MOENIE SARL SE NASIONALE KONVENSIE MISLOOP NIE 
LAASTE KANS! BESPREEK VIR PICG-PROGRAMMEERKURSUS 
INNOVASIE- EN KONSTRUKSIEKOMPETISIE 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


D-STAR IS AKTIEF IN GAUTENG 


Die eerste digitale herhaler in Johannesburg is aktief op die lug. Multisource het 
die herhaler geleen vir demonstrasiedoeleindes en bied amateurs die geleentheid 
om met D-Star te eksperimenteer. Die stelsel is verlede Saterdag tydens die 
SA AMSAT-geleentheid by die NARS gedemonstreer. Baie dankie aan Ronald, 
ZSGRVGO, Riaan, 4SA4PR, en Frik, ZS6F7Z. 


D-STAR staan vir digitale slimtegnologie vir amateurradio en is n digitale stem- 
en dataprotokolspesifikasie wat deur die Japanse Amateurradioliga ontwikkel is. 
Daar is ander digitale uitsaaitegnologie wat deur amateurs gebruik word, maar 
D-Star is een van die eerste uitsaai- en pakketgebaseerde standaarde. 


D-STAR bied duidelike seine en gebruik minder bandwydte as nie-digitale 
eweknieë. Solank die seinsterkte bo n minimumdrempel is en geen multiroete 
voorkom nie, is die gehalte van die data wat ontvang word, beter as dié van n 
analoogsein teen dieselfde krag. 


D-Star-versoenbare radios is beskikbaar op BHF-, UHF- en mikrogolfama- 
teurbande. Bykomend tot die lugprotokol bied D-Star ook spesifikasies vir 
netwerkkonnektiwiteit, sodat D-Star-radios aan die Internet of ander netwerke 
gekoppel kan word, met voorsiening vir roetering van stem- of pakketdatas- 
trome. Om die D-Star-herhaler te gebruik, skakel enige D-Star-geaktiveerde 
digitale radio oor na DV (digitale stemmodus). Stem in op 145,687 5 MHz met 
die gebruiklike -600 kHz-inset om via die herhaler te kommunikeer. 


In die radio-opstelling, sorg dat u R1 en/of R2 as ZS6TJ opgestel het. Stel die 
UR in op C@CO@CO en by MYCALL voer u u eie roepsein in. 


Die SARL wil u kommentaar hoor oor dekking, seine en ander aspekte. Stuur 
u kommentaar aan armi@sarl.org.za. 


MOENIE SARL SE NASIONALE KONVENSIE MISLOOP NIE 


Die Sasolburg- en Vaaldriehoek-Radioklubs bied die 2011 SARL Nasionale Kon- 
vensie op 15 en 16 April aan. Kom geniet die skoonheid van die Vaal, n heer- 
like Vaalrivier-bootrit verby Millionaires Bend, n feesmaal en die geselskap van 
goeie radiovriende tot laataand! 


Registrasie vir die SARL-AJV begin Saterdagoggend agtuur by die Vaal Uni- 
versiteit van Tegnologie. Die vergadering begin negeuur. In die middag is daar 
n groot vlooimark plus n natuurrit by die Emerald Casino-oord vir metgeselle 
wat nie amateurs is nie. 


Die twee klubs wil sorg dat die Konvensie die grootste samekoms van radioama- 
teurs in jare sal wees. Saterdagmiddag besigtig afgevaardigdes die Bloemendal- 
kortgolfradiostasie naby Meyerton. Kom kyk wat kan n RF-sender van 50 kW 
alles doen, en hoe die stelsels vir so n kortgolfstasie werk en die wêreld vanuit 
Suid-Afrika bedien. 


Die Konvensie se hoogtepunt is op die Saterdagaand by die Riviera Hotel. Van- 
jaar hang ons by die SARL se gala-aand uit met formele swartdas, maar n pak 
en das is ook welkom! Ons gasspreker is Prof. Alwyn Louw van VUT. Gerald 
Klatsko, ZS6OBTD, gaan ons vasgenael hou met sy vertelling van sy satellietkon- 
takte. Die seremoniemeester van die jaarlikse prysuitdeling is Tjerk Lammers, 
ZSGP. Daarna gaan die Broken Stream-orkes ons ore kielie en die aand vlerke 
gee. 


U moet bespreek vir die bootrit en die gala-aand, want die plekke is beperk. 
Bespreek nou by die klubsekretaris van ZSASRK. Vorms is beskikbaar op 
wyww.gsl.net/zsdsrk. Daar is ook n skakel van www.sarl.org.za. 


LAASTE KANS! BESPREEK VIR PICG-PROGRAMMEERKURSUS 


Besprekings vir die PIC-programmeerkursus op Saterdag 29 Januarie by 
die SARL se Nasionale Amateurradiosentrum sluit Woensdagmiddag. Kry 
die besonderhede op www.sarl.org.za en klik op RTA. Dit is die enigste 
PIC-programmeerkursus in Gauteng in 2011. 


INNOVASIE- EN KONSTRUKSIEKOMPETISIE 


Inskrywings vir albei kompetisies sluit 31 Januarie 2011. Volle besonderhede is 
beskikbaar van www.amateurradio.org.za. 


KOMPETISIENUUS 


Die eerste SARL 80 m-Klubkompetisie van 2011 vind op Woensdag 26 Januarie 
2011 plaas. Dit begin om 19:30 SAT en eindig n uur later. Dit is n enkelsy- 
bandkompetisie op die segmente 3 600-3 650 kHz en 3 700-3 775 kHz. Die uitru- 
iling is n RS-verslag en reeksnommer wat by 001 begin. Stasies mag deelneem 
as enkel- of multioperateurs. Die volledige reëls is op bl. 20 van die SARL- 
kompetisiehandleiding. Oor die naweek van 5 en 6 Februarie bied die Antiekera- 
diovereniging sy Gelykgolf-aktiwiteitsdag aan. Op die volgende naweek, 12 en 
138 Februarie, vind die eerste been van die 2011 SARL Nasionale Velddag plaas. 
Die volledige reëls is op bl. 20 van die SARL-kompetisiehandleiding. 


Port Elizabeth ARK het die uitslag van die 2010 PEARS HF-@SO-senderjag 
van vroeg-Desember bekend gemaak. Tien logstate van die onbeperkte klas en 
een van die beperkte klas is ontvang. 


Onbeperkte klas: le Wes Wessels, ZS2A, 107 punte 2e Jacgues Vermeulen, 
ZS1WCO, 98 punte 3e Otto du Plessis, ZS2@, 95 punte 


Beperkte klas: Piet Delport, ZR6BVS, 12 punte Geen logstate is ontvang vir 
die Nuweling- en DX-klasse nie. Hartlik geluk aan die wenners. 


VOORTPLANTINGSVERSLAG 


Hannes Coetzee, ZSGBZP, berig dat sonaktiwiteit steeds op lae vlakke is. Son- 
vlek 1 147 is steeds in die noordelike halfrond en n paar klein vlekkies het net 
suid daarvan gevorm. Die effektiewe sonvlektelling sal vandeesweek na verwagt- 
ing minder as 20 wees. 


15 m is die beste keuse vir DX gevolg deur 20 m. Smiddae en tot na die son 
gesak het gaan die toestande na Indië goed wees. Smiddae gaan toestande 
op 15 m na Europa toe bruikbaar wees, met redelike openinge later op 20 m. 
Kontakte met die VSA is op 15 m gedurende die vroëe aand moontlik. Kontakte 
met Australië is met sonop en smiddae op 20 m moontlik. 15 en veral 20 m- 
openinge na Brasilië en Suid-Amerika is smiddae moontlik. Met die goeie 15 en 
20 m-openinge gaan 17 m ook vol verrassings wees. 


30 m kan vir die digitale en gelykgolfentoesiaste baie lonend wees met openinge 
na verskeie dele van die wêreld. 


Plaaslik is 40 m die beste keuse vir kontakte landwyd, met 20 en 30 m wat goeie 
kontakte oor die langer afstande kan oplewer. 80 m is op sy beste vroeg soggens 
en laat smiddae en ook oor korter afstande. 


Saans is 80 m die beste keuse. 


Besoek gerus www.spaceweather.co.za vir meer inligting. 


DAGBOEK VAN GEBEURE 


23 Januarie Laaste dag van die PEARS se BHF/UHF-kompetisie. 26 Januarie 

SARL 80 m-klubkompetisie om 19:30. 5-6 Februarie Antiekeradiovereniging 
se GG-aktiwiteitsdag. 12-13 Februarie 1ste Been van die SARL Nasionale 
Velddag. 28 Februarie Laaste dag om aanbiedings om n stasie tydens die 
ITARU Streek 1 konferensie by Sun City op te rig en te bedryf, in te stuur na 
iaru2011@sarl.org.za. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te stuur. Stuur dit - indien moontlik - in 
beide Engels en Afrikaans, na www.sarl.org.za/newsinbox.asp, nie later as die 
Donderdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 860 kHz. Daar is ook 'n potgooi-uitsending 
waarna geluister kan word. Vir oudiostrome en Echolink deur ZS6FGS, besoek 
www.sarl.org.za, klik op 'ARMI en volg die skakels. `n Heruitsending vind 
Maandagaande om 22:05 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na 'n bulletin wat deur Hester van der Walt saamgestel en George, 
ZSONE, nagesien is. 


Dankie dat u saamgeluister het, 73. 


/EX 


